 Jenesis 7  E mesịa, Jehova sịrị Noa: Banye nụgbọ ahụ, gị na ezinụlọ gị dum, nihi na ọ bụ gị ka m hụrụ bụ onye ezi omume nihu m netiti ọgbọ a.Chịrị asaa asaa nime anụ ọ bụla dị ọcha, oké na nne; chịrịkwa naanị abụọ abụọ nime anụ ọhịa ọ bụla na-adịghị ọcha, oké na nne;nakwa anụ ufe nke eluigwe, asaa asaa, oké na nne, iji chebe ụmụ ha ndụ nelu ụwa dum.Nihi na ọ fọrọ naanị ụbọchị asaa ka m mee ka mmiri zoo nelu ụwa ruo ụbọchị iri anọ, ehihie na abalị; m ga-ekpochapụkwa ihe ọ bụla dị ndụ m kere nelu ala.Noa wee mee ihe niile Jehova nyere ya niwu.Noa dị narị afọ isii mgbe e nwere iju mmiri ahụ nelu ụwa.Noa na ụmụ ya na nwunye ya na ndị nwunye ụmụ ya wee banye nụgbọ ahụ tupu iju mmiri ahụ amalite.Nime anụ ọ bụla dị ọcha na anụ ọ bụla na-adịghị ọcha na anụ ufe na ihe ọ bụla ọzọ na-agagharị agagharị nala,ụmụ anụmanụ gaara abụọ abụọ, oké na nne, bakwuru Noa nime ụgbọ ahụ dị nnọọ ka Chineke nyere Noa niwu.Mgbe ụbọchị asaa gasịrị, mmiri nke iju mmiri ahụ zoro nelu ụwa.Na narị afọ nke isii ná ndụ Noa, nọnwa nke abụọ, nabalị iri na asaa nọnwa ahụ, nụbọchị ahụ, a gbaghere isi iyi niile nke nnukwu ogbu mmiri, e meghekwara ọnụ ụzọ mmiri nke eluigwe.Oké mmiri ozuzo wee zoo nelu ụwa ruo ụbọchị iri anọ, ehihie na abalị.Nụbọchị ahụ, Noa banyere nụgbọ ahụ, ya na Shem na Ham na Jefet, bụ ụmụ Noa, na nwunye Noa na ndị nwunye ụmụ ya atọ;ha na anụ ọhịa ọ bụla nụdị ya dị iche iche, na anụ ụlọ ọ bụla nụdị ya dị iche iche, na anụ ọ bụla ọzọ na-agagharị agagharị nelu ala nụdị dị iche iche, na anụ ufe ọ bụla nụdị dị iche iche, nnụnụ ọ bụla, ihe ọ bụla e kere eke nke nwere nku.Ha wee na-agakwuru Noa nime ụgbọ ahụ, abụọ abụọ, nime ụdị anụ ahụ ọ bụla nke ike ndụ na-arụ ọrụ nime ya.Ndị na-abanye abanye wee banye, oké na nne, nime ụdị anụ ahụ ọ bụla dị nnọọ ka Chineke nyere ya niwu. E mesịa, Jehova mechiri ụzọ mgbe ọ banyere.Mmiri nke iju mmiri ahụ zogidere nelu ụwa ruo ụbọchị iri anọ, mmiri ahụ nọkwa na-eto wee malite ibu ụgbọ ahụ, ọ nọkwa na-ese nelu mmiri nụwa.Mmiri ahụ wee dị ukwuu, na-etokwa nelu ụwa, ma ụgbọ ahụ nọ na-ese nelu mmiri ahụ.Mmiri ahụ wee kpuchie ụwa nke na o tochiri ugwu niile dị elu bụ ndị dị nokpuru eluigwe dum.Mmiri ahụ ji kubit iri na ise kpuchie ha, o wee tochie ugwu niile.Anụ ahụ niile nke na-agagharị nelu ụwa wee kubie ume, ma anụ ufe ma anụ ụlọ ma anụ ọhịa ma ihe niile na-enupụta nìgwè bụ ndị na-enupụta nelu ụwa, tinyere ihe niile a kpọrọ mmadụ.Ihe ọ bụla ume nke ike ndụ dị noghere imi ya, ya bụ, ihe niile dị nala akọrọ, nwụrụ.O wee si otú a kpochapụ ihe ọ bụla dị ndụ nelu ala, malite na mmadụ ruo nanụmanụ, ruo nanụ na-agagharị agagharị, ruokwa nanụ ufe nke eluigwe, e kpochapụrụ ha nụwa; ọ bụ naanị Noa na ndị ya na ha nọ nụgbọ lanahụrụ.Mmiri ahụ wee kpuchie ụwa ruo otu narị ụbọchị na iri ise. 